**להורי המתנדבים שלום,**

אנו שמחים על השתתפות בנכם/בתכם בכנס "עולמות" הקרוב. לנוחותכם, מצורף מידע על הכנס:

כנס "עולמות" למדע בדיוני ולפנטזיה מתקיים בפסח זו השנה הארבע-עשרה, והוא שיתוף פעולה ייחודי של שני הארגונים המובילים בארץ בתחום המדע הבדיוני והפנטזיה - האגודה הישראלית למדע בדיוני ולפנטסיה, וקהילת טולקין הישראלית. הכנס ייערך ב-**3-4 באפריל 2018** במתחם אשכול הפיס של תיכון עירוני א' בתל אביב.

הכנס מאורגן כולו על ידי מתנדבים: החל בחברי הסגל הבכיר המטפלים בתכנים השונים, שיווקם והפקתם, וכלה בקופאים, בסדרנים ובאנשי דוכן המודיעין והיד השנייה. במהלך הכנס ממלאים המתנדבים תפקידים רבים שחיוניים להפעלת הכנס: הפעלת הקופות, סדרנות ותפקידים אחרים.

במהלך הכנס פוגשים המתנדבים והמתנדבות חובבים נוספים של הז'אנר מכל רחבי הארץ, יוצרים קשרים חברתיים חדשים ומחדשים ומטפחים קשרים קיימים. בדרך, מכירים המתנדבים את "מאחורי הקלעים" של הכנס ומתוודעים לתחומים מקצועיים שונים – שירות לקוחות, שיווק ויחסי ציבור, הפקה ולוגיסטיקה, מכירות, חשבונאות ועוד. ההתנדבות בכנס היא חוויה מעשירה, חברתית ואישית.

**נושאי מנהלה**

לפני הכנס יתבקשו המתנדבים להגיע למפגש הכשרה והדרכה, ובו הם יתודרכו בנוגע לתפקידים שימלאו במהלך הכנס, במטרה להעניק להם את הכלים למלא את תפקידם על הצד הטוב ביותר.

מתחם "עולמות" יהיה מאובטח לכל אורך הכנס, 24 שעות ביממה, ומציע גם אפשרות לינה ללא תשלום (יש להביא שק שינה).

על המתנדבים אחראי צוות כוח האדם המנוסה, שמורכב מארבעה אנשי סגל. מנהלת כוח האדם, דרור רייף, עוסקת בניהול מתנדבים באירועי האגודה הישראלית למדע בדיוני ולפנטסיה בשש השנים האחרונות. בכל שאלה, בירור או בקשה אתם מוזמנים ומוזמנות ליצור איתו קשר בטלפון 054-2009154 או בדוא"ל [Olamot.manpower@gmail.com](mailto:Olamot.manpower@gmail.com?subject=שאלה%20לכוח%20אדם).

ההתנדבות בכנס "עולמות" מותרת מגיל 15 ומעלה. קטינים מתחת לגיל 18 המבקשים להתנדב חייבים לספק אישור חתום מהוריהם. אם אתם מעוניינים לאשר לבתכם או בנכם להתנדב בכנס, אנא מלאו את הספח המצורף, סרקו את הספח החתום (או צלמו בטלפון) ושלחו אותו בדוא"ל לכתובת [Olamot.manpower@gmail.com](mailto:Olamot.manpower@gmail.com?subject=אישור%20הורים%20להתנדבות).

**לתשומת לבכם/ן: לא תתאפשר התנדבות של קטינ/ה ללא אישור הורים חתום.**

בברכה,

***צוות כוח האדם***

***כנס "עולמות" 2018***



אני, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מאשר/ת לבתי/בני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ להתנדב בכנס "עולמות 2018".

אני מצהיר כי לבתי/בני אין מגבלות בריאותיות.

אם יש כאלה, נא **לפרט את המגבלות**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

תאריך חתימה

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ת"ז הורה טלפון נייד